Malena Ernman er endvidere kendt for at bevæge sig i andre genrer end det klassiske repertoire. Således har hun arbejdet med musical, blandt andet med indspilning af "Cabaret" på plade, og ved det svenske Melodifestivalen 2009 deltog hun med sangen "La Voix", der endte med at vinde. Ved Eurovision Song Contest 2009 i Moskva repræsenterede hun dermed Sverige, og hun opnåede en 21. plads. Et efterfølgende dobbeltalbum bestående af ét album med arier og ét med popsange, "La voix du Nord", indbragte hende platin i Sverige.